Saya mau tau Kerjaya dari Agnez Mo. Jelaskan dalam bahasa melayu

2003–2006: And The Story Goes, siri TV, dan Whaddup A.. '?!

Pada 8 Oktober 2003, Agnes melancarkan album dewasa pertamanya, And the Story Goes, di mana beliau bekerja dengan beberapa penulis lagu dan penerbit rakaman Indonesia termasuk Ahmad Dhani, Melly Goeslaw, dan Titi DJ. Album yang mengambil masa setahun untuk disiapkan, termasuk proses uji bakat untuk penari. Menurut syarikat rakamannya, Aquarius Musikindo, album tersebut terjual 35,000 salinan sebelum pelancaran rasminya. Ia kemudiannya mendapat pensijilan platinum selepas terjual lebih daripada 300,000 salinan.  Empat single dikeluarkan daripada album ini: "Bilang Saja", "Indah", "Jera" dan "Cinta Mati" (bersama Ahmad Dhani). Album tersebut menerima 10 pencalonan di Anugerah Musik Indonesia — anugerah muzik tertinggi di Indonesia. Beliau memenangi tiga anugerah untuk "Artis Solo Pop Wanita Terbaik", "Karya Penerbitan Pop/Tekno Terbaik", dan "Duo/Kumpulan Pop Terbaik" untuk duet beliau bersama  Dhani. Beliau juga memenangi "Artis Pendatang Baru Wanita Terbaik" di Anugerah Planet Muzik 2004 di Singapura.

Selain mempromosikan album sulungnya, Agnes juga berlakon dalam beberapa siri TV pada masa itu, memegag peranan dalam tiga lipur lara: Cewekku Jutek, Bunga Perawan, dan Cantik. Beliau memenamgi "Favorite Actress" di Anugerah Panasonic 2003 dan "Famous Actress" di Anugerah SCTV 2004. Episod khas Cewekku Jutek yang dirakamkan di pelbagai lokasi menarik di kawasan tumpuan pelancongan Melbourne, Australia. Pelakon Latin-Australia tempatan Maurice Novoa menjadi pelakon pembantu untuk Agnes untuk peranannya sebagai pengarah muzik videonya semasa episod. Agnez tertarik dengan penggambaran melawat tempat-tempat seperti lombong emas Sovereign Hill di Ballarat, Keretapi Puffing Billy, keretapi wap vintaj yang bergerak melalui Dandenong Ranges dan juga Great Ocean Road an Australian Heritage meyenaraikan jalan berpantai terkenal yang menampilkan The Twelve Apostles yang disifatkan sebagai salah satu pemandangan yang menarik.

Agnes melancarkan album studio keduanya, Whaddup A.. '?!, pada 10 Disember 2005. Ia menampilkan lima single: "Bukan Milikmu Lagi", "Tanpa Kekasihku", "Tak Ada Logika", "Cinta Di Ujung Jalan", dan "Tak Mungkin". Selain bekerja dengan pemuzik Indonesia, seperti Melly Goeslaw, Andi Rianto, dan Erwin Gutawa, beliau juga bekerjasama dengan penyanyi dan penulis lagu Amerika, Keith Martin. Martin menulis dua lagu Inggeris untuk album, termasuk duet "I'll Light a Candle". Untuk mempromosikan album, Agnes mengadakan konsert jelajah dikenali sebagai Clasnezenzation di empat bandar Indonesia: Bandar Lampung, Surabaya, Bandung, dan Makassar.

Album ini merupakan kejayaan komersial dan beliau memenangi dua Anugerah Musik Indonesia untuk "Best Pop Female Solo Artist" dan "Best R&B Production Work". Beliau juga memenangi kategori "Most Favorite Female" di Anugerah MTV Indonesia 2006. Beliau telah dicalonkan dalam kategori "Favorite Artist Indonesia" di Anugerah MTV Asia 2005 (ditewaskan oleh Peterpan), tetapi beliau merebut artis termuda dalam semua pencalonan dalam kategori Asia. Terjual lebih daripada 450,000 salinan, album merupakan salah satu album paling laris pada 2006 dan menerima tiga pensijilan platinum.

Pada 2005, Agnes muncul dalam drama Taiwan, The Hospital, lakonan bersama Jerry Yan, ahli kumpulan boyband Taiwan, F4. Beliau juga muncul bersama Peter Ho dalam beberapa episod drama Taiwan, Romance in the White House, dan berlakon dalam sinetron Indonesia: Ku T'lah Jatuh Cinta dan Pink, kedua-duanya disiarkan di Indosiar. Pada 2006, beliau berlakon dalam sinetron RCTI Kawin Muda. Beliau juga mengambil keputusan untuk menangguhkan pelajarannya di Universiti Pelita Harapan pada tahun itu untuk menumpukan perhatian terhadap kerjaya hiburannya.

2007–2010: Sacredly Agnezious dan Indonesian Idol

Pada awal 2007, Agnes telah dilantik oleh Pentadbiran Penguatkuasaan Dadah (DEA) dan Persidangan Penguatkuasaan Dadah Antarabangsa (IDEC) Rantau Timur Jauh sebagai duta antidadah Asia. Pada 15 Mei 2007, beliau merupakan artis pembuka tirai untuk kumpulan R&B Amerika, Boyz II Men, di konsert di Istora Senayan, Jakarta, dan pada 23 Jun, beliau mengadakan konsertnya yang pertama di Stadium Negara, Bukit Jalil di Kuala Lumpur, Malaysia. Beliau juga bintang tamu di pentas akhir Asian Idol pada 16 Disember 2007, dan mempersembahkan lagu "Get Up".

Pada 2008, Agnes mula merakamkan album studio ketiganya. Beliau mengeluarkan single pertamanya, "Matahariku", lebih awal daripada apa yang dirancang. Ia menjadi single paling laris, dengan jualan muat turun nada dering dalam masa dua bulan. Lagu ini menerima anugerah "Most Favorite Female" di Anugerah MTV Indonesia 2008 dan anugerah "Best Female Solo Pop Artist” di Anugerah Musik Indonesia. Pada September 2008, beliau mengeluarkan single keduanya, "Godai Aku Lagi", yang ditulis oleh beliau sendiri. Beliau juga mengeluarkan single CD mengandungi kedua-dua lagu. Pada tahun yang sama, beliau membintangi dua sinetron RCTI, Jelita dan Kawin Masal.

Pada 4 Oktober 2008, Agnes telah dijemput sebagai wakil Indonesia di Festival Lagu Asia di Seoul, Korea Selatan. Beliau membuat persembahan bersama 24 artis dari 12 negara Asia di Stadium Piala Dunia Seoul. Acara ini telah disiarkan di 30 negara. Beliau mempersembahkan dua lagu album terbarunya, "Godai Aku Lagi" dan "Shake It Off". Semasa persembahan, beliau menggabungkan unsur-unsur tarian tradisional Indonesia dari Bali. Persembahannya menerima maklum balas daripada media Korea dan memenangi "Best Asian Artist Award". Pada tahun berikutnya, beliau telah dijemput bersama 14 artis Asia dan membawakan tiga lagu: "Shake It Off", "Temperature", dan lagu Michael Jackson, "Heal the World". Berikutan persembahannya, Agnes menerima ulasan baik dan menerima "Best Asian Artist Award".

Agnes melancarkan album studio ketiganya pada 1 April 2009, Sacredly Agnezious. Kali ini, beliau terlibat dalam seluruh penerbitan album. Beliau bekerja dengan beberapa pemuzik: Erwin Gutawa, Dewiq, Pay, dan DJ Sumantri. Beliau juga bertindak sebagai penerbit dan penulis lagu. Selain "Matahariku" dan "Godai Aku Lagi", album ini mengeluarkan dua lagi single: "Teruskanlah" dan "Janji–Janji". Di Anugerah Musik Indonesia 2010, beliau memenangi tiga anugerah: "Album Pop Terbaik", "Artis Solo Pop Wanita Terbaik", dan "Album Terbaik". Pada 23 Mei 2009, beliau muncul sebagai bintang tamu "Festival of Life" di Garuda Wisnu Kencana, Bali. Acara tersebut meraikan ulang tahun ke-50 penubuhan hubungan diplomatik antara Indonesia dan Jepun.

Pada 2010, Agnes menyertai panel juri Indonesian Idol musim keenam. Pada tahun itu, beliau juga dilantik sebagai duta organisasi MTV EXIT (End Exploitation and Trafficking), yang menentang pemerdagangan manusia. Selain peranannya sebagai duta MTV Exit Indonesia, beliau juga mengadakan persembahan di konsert di Surabaya dan Jakarta.  Pada lewat 2010, Agnes telah dipilih sebagai pengacara permaidani merah antarabangsa di acara tahunan American Music Awards pada 21 November 2010 di Nokia Theatre di Los Angeles. Beberapa bulan selepas kemunculan, beliau mengumumkan telah menandatangani kontrak bersama Sony/ATV Music Publishing akan membuat kemunculan antarabangsa sulungnya di London dan Los Angeles.